Thripidae

* Dendrothripinae
* Panchaetothripinae
* Sericothripinae
* Thripinae

**Thripidae** er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5&nbsp;cm lange, men de fleste er under 5 millimeter.I Norge er det funnet 65 arter.  I verden er det omtrent  2000 arter, i Europa litt under 300.  
Thripidae omfatter de fleste artene i underordenen Terebrantia.

## Utseende
Stort sett små til middelsstore, slanke trips. Hodet er gjerne forholdsvis kort og bredt. Antennene har seks til ni ledd, sansehårene på det tredje og fjerde leddet er vanligvis Y-formede. Hodet har vanligvis tre par børster rundt punktøynene. Pronotum har vanligvis to par børster ved bakhjørnene. Forvingen har vanligvis to lengdeårer, og bølgende hårfrynser langs bakkanten. Vingene kan være fullt utviklede, mer eller mindre reduserte eller helt borte. Hannene er oftere vingeløse enn hunnene. Bakkroppsspissen er ikke trukket ut til et rør.

## Liv og utvikling
Mange av disse artene lever i blomster, andre på blader og noen kan finnes begge steder. Noen få arter er rene rovdyr som eter midd og andre smådyr, andre kan ta både plantekost og smådyr. Utviklingen går gjennom to larvestadier og to puppestadier, sistnevnte på bakken. De fleste artene har både hanner og hunner, men hannene er ofte sjeldne. Hos noen arter og mange populasjoner er hanner ukjente og man har bare parthenogentiske hunner.
 

### Skadedyr og nyttedyr
Denne familien omfatter de fleste av de tripsene som er regnet som brysomme skadedyr. De kan suge planter for så mye plantesaft at bladene visner, men mer problematisk er det ofte at de sprer virus til plantene. Noen av de potensielt skadelige artene kan også opptre som nyttedyr ved at de spiser spinnmidd fra plantene.
På den andre siden antar man at noen av disse artene som lever på blomster er viktige pollinatorer, blant annet *[[Ceratothrips ericae]]* på røsslyng.

## Utbredelse
Denne familien forekommer så godt som over alt der det finnes vegetasjon, inkludert Arktis og øyene rundt Antarktis. 
Noen arter har blitt spredt med mennesker og har i dag en nesten verdensvid utbredelse.

## Systematisk inndeling / norske arter

* **Ekte insekter** (Ectognatha) 
** **Dicondylia**
*** **[[Vingede insekter]]** 
**** **[[Neoptera]]** 
***** **[[Eumetabole insekter]]** 
****** **[[Holometabole insekter]]**
******* **Parametabole insekter** (Paraneoptera) 
******** **[[Trips]]** (Thysanoptera) 
********* Underorden **[[Terebrantia (underorden)|Terebrantia]]** – ca. 2500 arter
********** Familien Thripidae – ca. 2000 arter
*********** Underfamilie Dendrothripinae – 10 slekter med ca. 100 arter
************ Slekten *[[Dendrothrips]]* – i Norge:
************* *[[Dendrothrips degeeri]]* Uzel, 1895 – på løvtrær, Sør-Norge
************* *[[Dendrothrips ornatus]]* (Jablonovski, 1894) – på lind, Østlandet
************* *[[Dendrothrips saltatrix]]* Uzel, 1895 – på løvtrær, Øst- og Sørlandet
*********** Underfamilie Panchaetothripinae – 35 slekter med ca. 125 arter
************ Slekten *[[Heliothrips]]*
************* *[[Heliothrips haemorrhoidalis]]* – i veksthus, ikke funnet i Norge
************ Slekten *[[Selenothrips]]* – én art funnet i Norge, i importert plantemateriale:
************* *[[Selenothrips rubrocinctus]]* (Giard, 1901)
*********** Underfamilie Sericothripinae – 3 slekter med ca. 140 arter
************ Slekten *[[Neohydatothrips]]* – i Norge:
************* *[[Neohydatothrips abnormis]]* (Karny, 1910) – på erteblomster, bare kjent fra Telemark i Norge
************* *[[Neohydatothrips gracilicornis]]* (Williams, 1916) – på erteblomster, mest fuglevikke, trolig over hele landet
*********** Underfamilie Thripinae – ca. 1700 beskrevne arter
************ Slekten *[[Anaphothrips]]* – i Norge:
************* *[[Anaphothrips badius]]* (Williams, 1913) – på starr og takrør på fuktige steder, Østlandet
************* *[[Anaphothrips obscurus]]* (Müller, 1776) – på gress, vanlig i Sør-Norge
************ Slekten *[[Apterothrips]]* – i Norge:
************* *[[Apterothrips secticornis]]* (Trybom, 1896) – i fjellet, like opp til snøgrensen, hanner er sjeldne
************ Slekten *[[Aptinothrips]]* – i Norge:
************* *[[Aptinothrips elegans]]* Priesner, 1924 – på gress, Østlandet
************* *[[Aptinothrips rufus]]* Haliday, 1836 – på gress, over hele Norge
************* *[[Aptinothrips stylifer]]* Trybom, 1894 – på gress, over hele Norge
************ Slekten *[[Baliothrips]]* – i Norge:
************* *[[Baliothrips dispar]]* (Haliday, 1836) – på gress i fuktige områder
************ Slekten *[[Belothrips]]* – i Norge:
************* *[[Belothrips acuminatus]]* Haliday, 1836 – på myske, Østlandet
************ Slekten *[[Ceratothrips]]* – i Norge:
************* *[[Ceratothrips ericae]]* (Haliday, 1836) – på røsslyng, Sør-Norge, trolig den viktigste pollinatoren for røsslyngen.
************ Slekten *[[Chaetanaphothrips]]* – i Norge:
************* *[[Chaetanaphothrips orchidii]]* (Moulton, 1907) – funnet på importert materiale
************ Slekten *[[Chirothrips]]* – i Norge:
************* *[[Chirothrips hamatus]]* Trybom, 1895 – på gress, Østlandet
************* *[[Chirothrips manicatus]]* Haliday, 1836 – på gress, vanlig over hele landet
************ Slekten *[[Ctenothrips]]* – i Norge:
************* *[[Ctenothrips distinctus]]* (Uzel, 1895) – på liljekonvall, Østlandet
************ Slekten *[[Drepanothrips]]* – i Norge:
************* *[[Drepanothrips reuteri]]* Uzel, 1895 – på hassel, Sør-Norge. Lenger sør i Europa et alvorlig skadedyr på vindruer.
************ Slekten *[[Echinothrips]]* – i Norge:
************* *[[Echinothrips americanus]]* Morgan, 1913 – i drivhus, Vestfold
************ Slekten *[[Frankliniella]]* – mange alvorlige skadedyr her. I Norge:
************* *[[Frankliniella intonsa]]* (Trybom, 1895) – i ulike blomster, Sør-Norge
************* *[[Frankliniella occidentalis]]* (Pergande, 1895) – mest i drivhus, der den kan gjøre alvorlig skade
************* *[[Frankliniella tenuicornis]]* (Uzel, 1895) – på gress, også korn, Østlandet, potensielt skadedyr
************ Slekten *[[Hemianaphothrips]]* – i Norge:
************* *[[Hemianaphothrips articulosus]]* Priesner, 1925 – Østlandet, trolig på gress
************ Slekten *[[Hercinothrips]]* – i Norge:
************* *[[Hercinothrips femoralis]]* (Reuter, 1891) – mest i drivhus
************ Slekten *[[Iridothrips]]* – i Norge:
************* *[[Iridothrips iridis]]* (Watson, 1924) – på sverdlilje, bare funnet i Aust-Agder
************ Slekten *[[Kakothrips]]* – i Norge:
************* *[[Kakothrips robustus]]* (Uzel, 1895) – på erteblomster, var tidligere et brysomt skadedyr på erter men synes ha gått tilbake
************ Slekten *[[Limothrips]]* – i Norge:
************* *[[Limothrips cerealium]]* Haliday, 1836 – på gress, Østlandet
************* *[[Limothrips denticornis]]* Haliday, 1836 – på gress, Sør-Norge, kan gjøre skade på korn
************ Slekten *[[Mycterothrips]]* – i Norge:
************* *[[Mycterothrips latus]]* (Bagnall, 1912) – på bjørk
************* *[[Mycterothrips salicis]]* (Reuter, 1879) – på selje og vier, Østlandet
************ Slekten *[[Odontothrips]]* – på erteblomster, i Norge:
************* *[[Odontothrips biuncus]]* John, 1921 – på vikker og erteknapp, over hele landet
************* *[[Odontothrips intermedius]]* (Uzel, 1895) – på erteknapp, Akershus
************* *[[Odontothrips loti]]* (Haliday, 1852) – på erteblomster, mest på tiriltunge, hele landet
************* *[[Odontothrips phaleratus]]* (Haliday, 1836) – på erteknapp, Østlandet
************ Slekten *[[Oxythrips]]* – på hannkongler av furu. I Norge:
************* *[[Oxythrips ajugae]]* Uzel, 1895
************* *[[Oxythrips bicolor]]* (Reuter, 1879)
************ Slekten *[[Parthenothrips]]* – i Norge:
************* *[[Parthenothrips dracaenae]]* (Heeger, 1854) – skadedyr på prydplanter i drivhus
************ Slekten *[[Rubiothrips]]* – i Norge:
************* *[[Rubiothrips silvarum]]* (Priesner, 1920) – på myske, Østlandet
************ Slekten *[[Scirtothrips]]* – i Norge:
************* *[[Scirtothrips longipennis]]* (Bagnall, 1909) – i drivhus, kan gjøre skade
************ Slekten *[[Stenothrips]]* – i Norge:
************* *[[Stenothrips graminum]]* Uzel, 1895 – på gress, inkludert havre, Akershus
************ Slekten *[[Taeniothrips]]* – i Norge:
************* *[[Taeniothrips inconsequencus]]* (Uzel, 1895) – på rogn, tidligere et kjent skadedyr på pære, men synes å ha forlatt denne verten.
************* *[[Taeniothrips picipes]]* (Zetterstedt, 1828) – på blomster av mange ulike urter, svært vanlig over hele landet.
************ Slekten *[[Thrips]]* Linnaeus, 1758 – på blomster, mange skadedyr her. I Norge:
************* *[[Thrips atratus]]* Haliday, 1836 – på blomster av mange planter, vanlig i Sør-Norge
************* *[[Thrips brevicornis]]* Priesner, 1920 – på blomster, Sør-Norge
************* *[[Thrips calcaratus]]* Uzel, 1895 – på lind, Akershus
************* *[[Thrips dilatatus]]* Uzel, 1895 – på engkall, Sør-Norge
************* *[[Thrips flavus]]* Schrank, 1776 – på mange ulike blomster, svært vanlig over nesten hele Norge
************* *[[Thrips fuscipennis]]* Haliday, 1836 – på mange ulike planter, kan gjøre skade på eple og jordbær
************* *[[Thrips junmiperinus]]* Linnaeus, 1758 – på einer, bare funnet i Buskerud i Norge
************* *[[Thrips linariae]]* (Priesner, [1928]) – på lintorskemunn, Østlandet og Sørlandet
************* *[[Thrips major]]* Uzel, 1895 – på mange ulike blomster, svært vanlig over hele Norge
************* *[[Thrips menyanthidis]]* Bagnall, 1923 – på bukkeblad, østlandet
************* *[[Thrips minutissimus]]* Linnaeus, 1758 – på busker og trær i rosefamilien, Østlandet
************* *[[Thrips nigropilosus]]* Uzel, 1895 – i drivhus
************* *[[Thrips palmi]]* Karny, 1925 – funnet i importert materiale
************* *[[Thrips physapus]]* Linnaeus, 1758 – på blomster av kurvplantefamilien, Sør-Norge
************* *[[Thrips pini]]* (Uzel, 1895) – på gran, Østlandet
************* *[[Thrips robustus]]* Priesner, 1920 – på tiriltunge, bare funnet ved Bodø
************* *[[Thrips tabaci]]* Lindeman, 1889 – mest i drivhus, men også utendørs, på mange ulike planter
************* *[[Thrips trehernei]]* Priesner, 1927 – i blomster av kurvplantefamilien, vanlig over hele landet
************* *[[Thrips validus]]* Uzel, 1895 – i blomster av kurvplantefamilien, vanlig over hele landet
************* *[[Thrips viminalis]]* Uzel, 1895 – i knopper og gåsunger av selje, bare funnet i Buskerud i Norge
************* *[[Thrips vulgatissimus]]* Haliday, 1836 – i blomster av mange ulike planter, svært vanlig over hele landet

## Kilder
* Kobro, S. 2003. On the Norwegian thrips fauna (Thysanoptera).  Norwegian Journal of Entomolgy 50 (1),  side 17-32.
* Fauna Europaea, utbredelsesdatabase over europeiske dyr 
* Med bilder og mye informasjon om familien 

## Eksterne lenker
* 
* Tree of Life: Thysanoptera Med flotte bilder.
* Norsk Entomologisk forening – for deg som vil lære mer om insekter.